Slovenská astronomická spoločnosť pri SAV

Jarné prázdniny na Hvezdárni v Rimavskej Sobote
2024-02-19 - 2024-02-23 | Hvezdáreň v Rimavskej Sobote, Tomášovská 63, Rimavská Sobota, 979 01

Zaujímavé hviezdy a objekty zimnej oblohy
2024-02-22 17:00 - 21:00 (Europe/Bratislava) | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na podujatie, ktoré sa koná vo štvrtok 22. februára 2024 v priestoroch hvezdárne a planetária Centra voľného času na Popradskej 86 v Košiciach.
Podujatie začne o 17:00 hod. premietaním dokumentárnych filmov.
Program bude pokračovať prednáškou Zaujímavé hviezdy a objekty zimnej oblohy, ktorú prednesie Ing. Peter Kaňuk (pracovník planetária Centra voľného času na Popradskej 86 v Košiciach). V prednáške nám predstaví zaujímavostí o niektorých hviezdach, hviezdokopách a hmlovinách zimnej oblohy, ktorá je teraz dobre viditeľná vo večerných hodinách. Jedná sa o objekty, ktoré je možné v tomto období ukázať návštevníkom počas večerných podujatí.
Prednáška bude v rovnakom čase dostupná aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času na Popradskej 86 v Košiciach.

Foto: Róbert Barsa

Gama astronómia - ako sledujeme kozmické fotóny s vysokými energiami
2024-02-22 17:30 - 20:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Prednáša: Mgr. Patrik Čechvala, PhD. (Fyzikální ústav AV ČR, v. v. i., FMFI UK)
Názov prednášky: Gama astronómia – ako sledujeme kozmické fotóny s vysokými energiami
Čas a miesto: 22. februára 2024, od 17:30, Objavovňa PM SNM
Abstrakt: Vývoj ďalekohľadu umožnil ľudstvu poodhaliť množstvo kľúčových informácií o vesmíre. Tradične sme zvyknutí na klasický optický ďalekohľad, ktorý sleduje oblohu vo viditeľnej oblasti spektra. Rozvoj prístrojovej techniky nám umožnil otvoriť nové okná do vesmíru. Na jednej strane vieme zaznamenávať signály z rádiových alebo infračervených zdrojov. Je však možné ísť aj na druhú stranu spektra k vyšším energiám do UV, röntgenovej alebo gama oblasti. Nie je nutné sa však obmedzovať iba na elektromagnetické žiarenie. Dnes už registrujeme aj iných vesmírnych poslov ako sú kozmické žiarenie, neutrína a gravitačné vlny. Súčasným študovaním viacerých typov poslov vieme nazrieť hlbšie do tajomstiev vesmíru. V prednáške sa zameriame na kozmické fotóny s vysokými energiami, gama fotóny. Ukážeme si rôzne spôsoby ich detekcie od vesmírnych sond až po pozemné detektory a špecializované, a aj mimoriadne fotogenické, ďalekohľady.
Vstup je voľný.

Ženy a dievčatá v astronómii
2024-03-07 17:00 - 21:00 | Centrum voľného času Domino, Popradská 86, Košice, 04011, Slovenská republika
Organizácia Spojených národov vyhlásila 11. február za Medzinárodný deň žien a dievčat vo vede. Od roku 2019 Medzinárodná astronomická únia (IAU) v termíne od 11. februára do 8. marca iniciuje aktivity, ktoré sa zameriavajú na ženy a dievčatá v astronómii. Aj Slovenská astronomická spoločnosť pri SAV organizuje aktivity, ktoré vyzdvihujú úlohu žien v rozvoji vedy a zároveň povzbudzujú dievčatá, aby uvažovali o kariére v astronómii.
IAU národní koordinátori pre popularizáciu astronómie na Slovensku, Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na podujatie, ktoré sa koná v rámci iniciatívy IAU Ženy a dievčatá v astronómii. Podujatie, ktoré je organizované v rámci spolupráce s Astronomickým ústavom SAV, v. v. i., sa uskutoční vo štvrtok 7. marca 2024 v priestoroch hvezdárne a planetária Centra voľného času v Košiciach.
Podujatie začne o 17:00 hod. premietaním dokumentárnych filmov. Iniciatívu IAU Ženy a dievčatá v astronómii predstaví IAU národný koordinátor pre popularizáciu astronómie na Slovensku doc. RNDr. Rudolf Gális, PhD. (Prírodovedecká fakulta Univerzity P. J. Šafárika v Košiciach).
Program bude pokračovať prednáškou Vesmír v laboratóriu, ktorú prednesie Mgr. Zuzana Kaňuchová, PhD. (Astronomický ústav SAV, v. v. i., Tatranská Lomnica). V prednáške nám predstaví, čo skúmajú astronómovia v laboratóriách a ako k svojej práci využívajú časticové urýchľovače. Prednáška bude v rovnakom čase dostupná aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času v Košiciach.

Deň hvezdární a planetárií 2024
2024-03-16 - 2024-03-17 | Slovenská republika
Obdobie okolo jarnej rovnodennosti je na Slovensku tradične spojené s verejnou prezentáciou odbornej a popularizačnej práce v astronómii. Podujatia pripravované astronomickými zariadeniami po celej krajine vychádzajú z dlhoročnej tradície Európskeho dňa planetárií, ktorá bola založená v prvej polovici 90. rokov 20. storočia z iniciatívy pracovníkov planetária v talianskej Brescii.
DEŇ HVEZDÁRNÍ A PLANETÁRIÍ 2024, na ktorého organizácii sa podieľajú Slovenská ústredná hvezdáreň v Hurbanove a Slovenská astronomická spoločnosť pri SAV v spolupráci so Slovenským zväzom astronómov, Krajskou hvezdárňou a planetáriom M. Hella v Žiari nad Hronom a ďalšími astronomickými zariadeniami na Slovensku, sa uskutoční počas víkendu 16. – 17. marca 2024 v rôznych slovenských astronomických inštitúciách.
Táto celoslovenská prezentácia odbornej a popularizačnej činnosti astronomických zariadení na Slovensku a uskutoční už po deviaty krát. Spoločnou témou Dňa hvezdární a planetárií 2024 je NÁVRAT NA MESIAC a teda upriamenie pozornosti na aktivity spojené s očakávaným vstupom človeka na povrch Mesiaca, ktorého sa s veľkou pravdepodobnosťou dočkáme ešte v tomto desaťročí. Na stránke Dňa hvezdární a planetárií 2024 je uvedená stručná informácia o najdôležitejších minulých a pripravovaných mesačných výskumných projektoch, ktorá bude na záložke pre návštevníkov rozšírená o 10 míľnikov súvisiacich s návratom na Mesiac. Túto záložku dostane každý účastník podujatí organizovaných v rámci Dňa hvezdární a planetárií 2024.
V plejáde astronomických zariadení budú mať návštevníci možnosť vidieť výber toho najzaujímavejšieho z astronomických programov, zažiť pútavé praktické ukážky, oboznámiť sa s výsledkami odbornej činnosti, ale aj s množstvom zaujímavostí zo zákulisia astronómie a výskumu vesmíru. V prípade priaznivého počasia nebude na veľa miestach chýbať ani pozorovanie oblohy pomocou astronomickej techniky, spojené so sprievodným slovom odborných pracovníkov. Zoznam plánovaných aktivít a podujatí astronomických zariadení po celom Slovensku bude zverejnený na stránke Dňa hvezdární a planetárií 2024.
Srdečne pozývame všetkých priaznivcov astronómie na Slovensku opäť zažiť atmosféru Dňa hvezdární a planetárií 2024.

Deň hvezdární a planetárií vo hvezdárni Medzev
2024-03-16 14:30 - 20:30 | Hvezdáreň a planetárium Medzev, Štóska 174, Medzev, 04425, Slovenská republika

Astronomické pozorovania na Hrade
2024-03-16 18:30 - 20:30 | Bratislavský hrad, Zámocká 862/2, Bratislava, 811 01, Slovenská republika
Milí priatelia hviezd a vesmíru!

Slovenské planetária, o.z. Vás pozývajú na astronomické pozorovanie pri príležitosti Medzinárodného dňa hvezdární a planetárií, ktoré sa uskutoční v sobotu, 16. marca 2024, na bastióne nad čestným nádvorím Bratislavského hradu.

Prvá štvrť Mesiaca poskytuje vynikajúce pozorovacie podmienky jeho povrchu, najmä pozdĺž terminátora, hranice medzi svetlom a tmou. V blízkosti Mesiaca sa objaví Jupiter, najväčšia planéta našej slnečnej sústavy. Bude dobrá šanca vidieť Jupiter a jeho štyri najväčšie mesiace.

Upozorňujeme, že pozorovanie sa uskutoční len za priaznivých poveternostných podmienok. V prípade oblačnosti alebo nepriaznivého počasia bude podujatie zrušené.

Teleskopy budú k dispozícii, ale ak máte vlastný, neváhajte ho priniesť. Toto podujatie je vhodné pre všetky vekové kategórie a je skvelou príležitosťou pre tých, ktorí sa chcú viac dozvedieť o astronómii a vesmíre.

Radi by sme sa poďakovali Slovenskému národnému múzeu – Historickému múzeu za poskytnutie priestorov. Tešíme sa na stretnutie s Vami.

Svetový deň letectva a kozmonautiky
2024-04-12 09:30 - 18:00 | Hvezdáreň a planetárium Medzev, Štóska 174, Medzev, 04425, Slovenská republika

Prvý človek vo vesmíre
2024-04-18 17:30 - 19:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Bol prvý. Ale prečo práve on? Podľa akých kritérií ho vybrali? Čo kandidáti na prvý kozmický let v rámci prípravy podstúpili? Čo letelo do vesmíru pred ľuďmi? Ako vyzerala prvá kozmická loď Vostok? Ako prebiehala jej misia? A aký bol Gagarinov ďalší osud?
Prednášať bude Mgr. Jana PLAUCHOVÁ z Hvezdárne a planetária v Žiari nad Hronom.
Podujatie sa bude konať v SNM – Prírodovednom múzeu na 3. poschodí (objavovňa). Vstup na podujatie je voľný.

Vesmír očami detí
2024-04-23 14:00 - 16:00 | Hvezdáreň a planetárium Medzev, Štóska 174, Medzev, 04425, Slovenská republika

Turizmus v kozme
2024-04-25 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na podujatie, ktoré sa koná vo štvrtok 25. apríla 2024 v priestoroch hvezdárne a planetária Centra voľného času na Popradskej 86 v Košiciach.
Podujatie, ktoré je organizované v rámci spolupráce s Astronomickým ústavom SAV, v. v. i., začne o 17:00 hod. premietaním dokumentárnych filmov venovaných kozmonautike.
Program bude pokračovať prednáškou Vezmi si skafander, poletíme! – Turizmus v kozme, ktorú prednesie Ing. Pavol Horňák. K dnešnému dňu sa za hranice zemskej atmosféry pozrelo viac ako 650 ľudí. Z väčšej časti sa jednalo o profesionálov, ktorých si doteraz často v mnohých aspektoch idealizujeme. Posledné desaťročia však aj tu priniesli postupnú zmenu. Popri vojenských pilotoch – jednotlivcoch s bezchybným zdravím, už do kozmu smeruje aj množstvo odborníkov rôznych vedných odborov, a taktiež čoraz viac súkromných osôb. K hŕstke mien ako Gagarin, Armstrong, či Cernan, rok za rokom pribúdajú ďalšie a ďalšie. Rasa, pohlavie, vek, vierovyznanie, či vzdelanie už viac rozhodujúcimi faktormi pre miesto v rakete nie sú. Ako teda vyzerá vesmírny turizmus dnes? Aké sú jeho podoby, dejiny a jeho budúcnosť? Sú a ostanú súkromné lety do vesmíru aj naďalej výstrelkom bohatých alebo sa časom zmenia na perspektívne odvetvie masového turizmu?
Prednáška bude v rovnakom čase dostupná aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času na Popradskej 86 v Košiciach.

Astronomické pozorovanie na Bratislavskom hrade
2024-04-26 20:30 - 22:30 | Bratislavský hrad, Zámocká 862/2, Bratislava, 811 01, Slovenská republika
Milí priatelia hviezd a vesmíru!

Slovenské planetária, o.z. Vás pozývajú na verejné astronomické pozorovanie, ktoré sa uskutoční v piatok 26. apríla 2024 od 20:30 do 22:30 hod. na Leopoldovej bašte Bratislavského hradu.
Na čo sa môžete tešiť?– Po západe Slnka budeme pozorovať planétu Jupiter, ktorá bude viditeľná na západnej oblohe.– Mesiac bude pár dní po splne vychádzať pred polnocou. Nebude tak výrazne presvetlovať oblohu pri začiatku pozorovania.– Posnažíme sa tak zamerať na niektoré objekty hlbokého vesmíru.

Upozorňujeme, že pozorovanie sa uskutoční len za priaznivých poveternostných podmienok. Ak nebudú vhodné podmienky, pozorovanie bude v inom, náhradnom termíne, ktorý bude zverejnený na stránke podujatia.

Nezabudnite sa teplo obliecť a možno si priniesť v termoske aj čaj, nakoľko ochladenie má trvať až do konca mesiaca.

K dispozícii budú dva prenosné ďalekohľady, pri ktorých budú stáť lektori. Tí vám ochotne zodpovedajú všetky vaše otázky.

Toto podujatie je vhodné pre všetky vekové kategórie a je skvelou príležitosťou pre tých, ktorí sa chcú viac dozvedieť o astronómii a vesmíre.

Radi by sme sa poďakovali Slovenskému národnému múzeu – Historickému múzeu za poskytnutie priestorov.

Tešíme sa na stretnutie s Vami.

Existuje tmavá hmota?
2024-05-09 17:30 - 19:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Existuje tmavá hmota?
Prednáša: Mgr. Peter Maták, PhD., Katedra teoretickej fyziky, FMFI UK
Dátum a čas: 9. mája 2024, 17:30
Miesto: Objavovňa (3. poschodie), Prírodovedné múzeum SNM, Bratislava
Abstrakt: V tejto prednáške si priblížime problematiku mladého vesmíru a hypotetických ťažkých neviditeľných častíc, tvoriacich takzvanú tmavú hmotu. Ukazuje sa totiž, že ich zavedením dostaneme pomerne jednoduchý a konzistentný opis nášho vesmíru. Aké pozorovania súvisia s tmavou hmotou a aké by mali byť jej vlastnosti? Môžu sa častice, ktoré ju tvoria, nájsť v urýchľovačových experimentoch, ako je napríklad LHC v CERNe? A čo vlastne znamená slovo ‚existovať‘ pri javoch, ktoré tak veľmi presahujú našu každodennú skúsenosť? Tieto, ako aj niektoré ďalšie otázky sa pokúsime v prednáške zodpovedať.

Staň sa ilustrátorom
2024-05-23 14:00 - 16:00 | Hvezdáreň a planetárium Medzev, Štóska 174, Medzev, 04425, Slovenská republika

Svieťme si na cestu... nie na hviezdy
2024-05-23 17:00 - 21:00 | Centrum voľného času Domino, Popradská 86, Košice, 04011, Slovenská republika
IAU národní koordinátori pre popularizáciu astronómie na Slovensku, Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach, Centrum voľného času v Košiciach a Slovenský zväz astronómov Vás srdečne pozývajú na podujatie, ktoré sa bude konať vo štvrtok 23. mája 2024 v priestoroch hvezdárne a planetária Centra voľného času na Popradskej 86 v Košiciach.
Podujatie, ktoré je organizované v rámci spolupráce s Astronomickým ústavom SAV, v. v. i., začne o 17:00 hod. premietaním dokumentárnych filmov venovaných problematike svetelného znečistenia. Aktivity Medzinárodnej astronomickej únie v oblasti ochrany rádiovo tichej a tmavej nočnej oblohy krátko predstaví IAU národný koordinátor pre popularizáciu astronómie na Slovensku doc. RNDr. Rudolf Gális, PhD. (Prírodovedecká fakulta Univerzity P. J. Šafárika v Košiciach).
Program bude pokračovať prednáškami: Umelé osvetlenie a životné prostredie (RNDr. Peter Begeni), Svetelné znečistenie (RNDr. Pavol Rapavý) a Svieťme si na cestu… nie na hviezdy (RNDr. Daniela Rapavá). V prednáškach bude predstavený vplyv umelého osvetlenia na životné prostredie a problematika svetelného znečistenia ako vážneho environmentálneho problému súčasnej civilizácie. Tiež bude predstavená unikátna medzinárodná súťaž fotografií Svieťme si na cestu… nie na hviezdy, ktorej v tomto roku už 14. ročník organizuje Slovenská ústredná hvezdáreň v Hurbanove v spolupráci so Slovenským zväzom astronómov a Slovenskou astronomickou spoločnosťou pri SAV.
Prednášky budú v rovnakom čase dostupné aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času na Popradskej 86 v Košiciach.

V priestoroch Centra voľného času na Popradskej 86 v Košiciach si návštevníci budú môcť od 15. mája 2024 pozrieť výstavu fotografií, s ktorými sa ich autori zapojili do predchádzajúcich ročníkov súťaže Svieťme si na cestu… nie na hviezdy.

Astronomický Paríž
2024-05-30 17:30 - 19:30 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Názov: Astronomický Paríž
Prednáša: Mgr. Patrik Čechvala, PhD.
Dátum a čas: 30. mája 2024, 17:30
Miesto: Objavovňa, Prírodovedné múzeum SNM, Bratislava
Abstrakt: Čo sa vám prvé vybaví, keď sa spomenie hlavné mesto Francúzska? Eiffelova veža, Champs-Élysées, gastronómia, parížske kaviarne alebo móda? Je to však aj miesto, kde sídlia inštitúcie podieľajúce sa na špičkovom vedeckom (medzi tým aj astronomickom) výskume. Ba čo viac, Paríž predstavuje miesto s mimoriadnou históriou spojenou s rozvojom vedy a astronómie. V nedávnom období som mal možnosť istý čas pracovne stráviť v tomto meste a objavovať tak jeho zaujímavosti spojené s rozvojom vedy. Počas prednášky sa zameriame predovšetkým na Parížske observatórium, ale bude toho omnoho viac.

CERN - Od najmenších čiastočiek hmoty ku záhadám vesmíru
2024-06-06 17:30 - 19:30 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Názov: CERN – Od najmenších čiastočiek hmoty ku záhadám vesmíru
Prednáša: Mgr. Barbora Eckerová, PhD.
Dátum a čas: 6. júna 2024, 17:30
Miesto: Objavovňa, Prírodovedné múzeum SNM, Bratislava
Abstrakt: V tejto prednáške bude predstavené európske laboratórium jadrovej a časticovej fyziky sídliace na švajčiarsko-francúzskej hranici – CERN. Jeho súčasťou je Large Hadron Collider (LHC), ktorý je najväčším postaveným urýchľovačom na svete. Vedci zo všetkých kútov sveta sa schádzajú, aby skúmali základné princípy fungovania sveta pomocou zrážok vysokoenergetických častíc. Prečo potrebujú skúmať práve zrážky častíc? Čo sa dá z nich vyčítať? Ako to súvisí s hlbokým vesmírom? A ako vlastne vyzerá práca fyzika v CERNe? Tieto a podobné otázky sa pokúsime zodpovedať v tejto prednáške.

Ako vidím Rudohorie
2024-06-13 14:00 - 17:00 | Hvezdáreň a planetárium Medzev, Štóska 174, Medzev, 04425, Slovenská republika

Astro RoadShow 2024
2024-06-14 09:00 - 18:00 | Obchodný dom Optima, Moldavská cesta 32, Košice, 04011, Slovenská republika

Od T Coronae Borealis po James Webb Space Telescope
2024-06-20 17:00 - 19:30 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Názov: Od T Coronae Borealis po James Webb Space Telescope
Prednáša: RNDr. Ladislav Hric, CSc.
Dátum a čas: 20. júna 2024, 17:30
Miesto: Objavovňa, Prírodovedné múzeum SNM, Bratislava
Abstrakt: Dvojhviezdny systém T Corona Borealis, tiež známy ako T CrB, sa naposledy rozjasnil v roku 1946 a astronómovia predpovedali, že by sa mohol opäť rozjasniť do septembra 2024. Naša skupina intenzívne skúmala uvedený systém ešte koncom minulého storočia, pričom sme vyriešili problém, ktorý pretrvával vo vedeckých prácach 38 rokov. Nemysleli sme si, že tento objekt sa dostane do pozornosti celosvetovej astronomickej komunity. Všetko je možné, len treba vedieť, že podobné kataklizmatické premenné hviezdy sú ako mačky. O všetkom si povieme bližšie počas prednášky.

Južná obloha - expedícia na Nový Zéland
2024-06-27 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na podujatie, ktoré sa koná vo štvrtok 27. júna 2024 v priestoroch hvezdárne a planetária Centra voľného času na Popradskej 86 v Košiciach.
Podujatie, ktoré je organizované v rámci spolupráce s Astronomickým ústavom SAV, v. v. i., začne o 17:00 hod. premietaním dokumentárnych filmov venovaných kozmonautike.
Program bude pokračovať prednáškou Súhvezdia a výrazné objekty Južnej oblohy, ktorú prednesie Ing. Peter Kaňuk (Centrum voľného času, Košice). Miroslava Balušeskulová a Matej Miklóš (Centrum voľného času, Košice), účastníci Expedície na Nový Zéland, budú ďalej pokračovať rozprávaním o svojich zážitkoch z exotickej krajiny u protinožcov. Prednášky budú v rovnakom čase dostupné aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času na Popradskej 86 v Košiciach.

Návrat na Mesiac: Cesta k Artemis
2024-07-29 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na podujatie, ktoré sa koná mimoriadne v pondelok 29. júla 2024 v priestoroch hvezdárne a planetária Centra voľného času na Popradskej 86 v Košiciach.
Podujatie venované 55. výročiu prvého pristátia človeka na Mesiaci, ktoré je organizované v rámci spolupráce s Astronomickým ústavom SAV, v. v. i., začne o 17:00 hod. premietaním dokumentárnych filmov venovaných kozmonautike.
Program bude pokračovať prednáškou Návrat na Mesiac: Cesta k Artemis, ktorú prednesie Ing. Pavol Horňák. Od historicky prvých krokov Neila Armstronga na povrchu Mesiaca uplynulo 55 rokov. Návrat ľudstva na Mesiac sa za ten čas ukázal byť oveľa zložitejším podnikom ako len zopakovanie úspechov programu Apollo z konca 60. rokov minulého storočia. V snahe o náš návrat sme museli čeliť, a stále aj čelíme, technologickým, logistickým a politickým výzvam, ktoré ovplyvňujú úsilie o výskum vesmíru. Napriek tomu sa rastúcemu počtu krajín podarilo prostredníctvom množstva úspešných i neúspešných robotických misií rozšíriť naše poznatky o Mesiaci. V súčasnosti figurujú pilotované lety k Mesiacu v plánoch viacerých vesmírnych agentúr. Nech sme už svedkami nových vesmírnych pretekov alebo nie, v kontexte súčasnosti sa ľudstvu opäť naskytá jedinečná príležitosť pre návrat a udržateľnú prítomnosť človeka na povrchu Mesiaca. Pozrime sa teda spolu v predstihu blížiacich sa letov programu Artemis na tie najdôležitejšie míľniky, ktoré k tomu viedli.
Prednáška bude v rovnakom čase dostupná aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času na Popradskej 86 v Košiciach.

Visual 2024
2024-09-02 - 2024-09-08 | Astronomické observatórium na Kolonickom sedle, Ladomirov 176, Ladomirov, 067 71, Slovenská republika

Medzinárodná noc pozorovania Mesiaca
2024-09-14 19:00 - 22:00 | Bratislavský hrad, Zámocká 862/2, Bratislava, 811 01, Slovenská republika
Milí priatelia astronómie,

srdečne Vás pozývame na podujatie Medzinárodná noc pozorovania Mesiaca, ktoré sa uskutoční za priaznivého počasia v sobotu 14. septembra 2024 od 19:00 hod. na Bratislavskom hrade. Stretneme sa na hlavnej terase pri soche Svätopluka, kde budeme mať jedinečnú príležitosť obdivovať Mesiac, v celej jeho kráse.

Toto podujatie je vhodné pre všetky vekové kategórie, takže neváhajte priviesť aj svojich rodinných príslušníkov a priateľov. Na mieste budú pripravené teleskopy a odborníci, ktorí Vám radi odpovedia na otázky a poskytnú zaujímavé informácie o Mesiaci a iných vesmírnych telesách.

Príďte s nami prežiť krásny večer plný fascinujúcich pohľadov na nočnú oblohu. Tešíme sa na Vašu účasť!

Podujatie je organizované v spolupráci so SNM – Historickým múzeom.

Európska noc vedy
2024-09-27 | Slovenská republika
Európska noc vedy je najväčším vedeckým festivalom na Slovensku, ktorý inšpiratívnym a jedinečným spôsobom prináša novinky a informácie zo sveta výskumu a inovácií. S novým názvom nadväzuje na úspešnú tradíciu podujatia Noci výskumníkov.
Myšlienka podujatia spočíva v prezentácii technologických výdobytkov a inovatívnych riešení, ktoré nám nielen uľahčujú a spríjemňujú život, ale predovšetkým pomáhajú zvrátiť nepriaznivé trendy globálneho vývoja.
Festival sa už tradične koná v posledný septembrový piatok 27. 9. 2024 v Bratislave, Košiciach, Banskej Bystrici, Žiline, Poprade a ďalších sprievodných lokalitách. Celodenný program ponúka sériu vedeckých prezentácií, diskusií, praktických experimentov, workshopov, technologických atrakcií či digitálnych aktivít.
Slovenská astronomická spoločnosť pri SAV v spolupráci s Prírodovedeckou fakultou Univerzity P. J. Šafárika v Košiciach a Centrom voľného času v Košiciach si pre návštevníkov OC Optima v Košiciach v rámci Európskej noci vedy 2024 pripravila vedecký stánok S ďalekohľadom na cestách. Hlavným cieľom prezentácie bude prebudiť záujem mladých ľudí o vedu a ponúknuť im možnosť zaujímavo stráviť svoj voľný čas prostredníctvom jednoduchého, a zároveň pôsobivého experimentu – pozorovania vesmírnych objektov pomocou astronomických ďalekohľadov. Pozorovať budeme objekty dennej a večernej oblohy pomocou astronomických ďalekohľadov, v prípade nepriaznivého počasia bude zabezpečené virtuálne pozorovanie. Ďalšími aktivitami budú krátke astronomické prednášky, premietanie astronomických filmov a prezentácií.

Klub astronómov SNM - Misia GRBBeta
2024-09-27 17:30 - 19:30 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
Názov:            Klub astronómov SNM – Misia GRBBeta: Slovenský príspevok k modernému výskumu vesmíru
Anotácia:         Od roku 2017, za sedem rokov, Slovensko vyslalo na obežnú dráhu už štyri vesmírne misie. Posledná z nich, družica GRBBeta, bola súčasťou prestížneho prvého štartu novej európskej rakety Ariane 6 v júli tohto roku. O tom, či táto misia nadviaže na úspech svojich predchodcov, a aké vedecké či technologické experimenty nesie na palube, porozpráva Jakub Kapuš vo svojej prednáške.
Prednášajúci:     Jakub Kapuš, Spacemanic CZ, s. r. o., SOSA
Dátum a čas:      27. septembra 2024, 17:30 hod.
Miesto: SNM-Prírodovedné múzeum, Bratislava

Meno pre kvázimesiac Zeme
2024-09-30 | online
Medzinárodná astronomická únia (IAU) a vedecký podcast Radiolab sa spojili, aby pripravili novú súťaž zameranú na pomenovanie jedného z kvázimesiacov Zeme. Ľudia na celom svete majú možnosť zanechať svoju stopu na našej oblohe s oficiálnym uznaním od svetovej autority pre prideľovanie názvov objektom našej Slnečnej sústave aj mimo nej.
Termín na predkladanie návrhov do súťaže je 30. september 2024.
Viac informácii je možné nájsť v článku na webe SAS pri SAV, tlačovej správe IAU a štatúte súťaže. Pravidlá pomenovania a spôsob účasti v súťaži sú popísané aj v tomto videu.

Kolofota 2024
2024-09-30 - 2024-10-06 | Astronomické observatórium na Kolonickom sedle, Ladomirov 176, Ladomirov, 067 71, Slovenská republika

100 hodín astronómie
2024-10-02 - 2024-10-05 | Slovenská republika
V dňoch 2. – 5. októbra 2024 bude Úrad pre popularizáciu astronómie Medzinárodnej astronomickej únie (IAU OAO) v spolupráci s Medzinárodnou spoločnosťou planetárií (IPS) pokračovať v tradícii koordinovania celosvetovej série podujatí v rámci projektu 100 hodín astronómie. V tomto roku pri príležitosti osláv 100 rokov planetárií. V roku 1923 bol v nemeckej Jene zostrojený prvý projektor planetária a o dva roky neskôr otvorilo svoje brány prvé planetárium v Mníchove. V rokoch 2023 až 2025 svet oslávi storočnicu planetárií a nespočetné spôsoby, akými ovplyvnili našu spoločnosť.
Vzhľadom na rastúcu úroveň svetelného znečistenia na celom svete je na mnohých miestach nemožné zažiť skutočne tmavú oblohu. Planetáriá sa tak stali oázami tmavej oblohy – útočiskami pre nadšencov nočnej oblohy, ktoré verejnosti približujú vesmír. Dokonca aj na miestach, kde je obloha chránená pred svetlami miest, sú planetáriá stále silným vzdelávacím nástrojom pre pochopenie vesmíru a nášho miesta v ňom. IAU OAO vyzýva všetkých, aby navštívili miestne planetárium – malé, veľké, mobilné alebo stacionárne – a ponorili sa do zázrakov nášho vesmíru.
IAU OAO a IPS dúfajú, že sa im podarí aktivizovať planetáriá na celom svete, aby sa zapojili do tohto programu! Zapojiť sa je jednoduché:

Naplánujte špeciálne podujatie v rámci 100 hodín astronómie alebo si určte niektoré už existujúce predstavenia, na ktoré by ste chceli v tomto čase upozorniť.
Stiahnite si mediálne materiály.
Propagujte svoje podujatie spolu s projektom 100 hodín astronómie a pokúste sa priviesť pod kupolu čo najširšiu verejnosť!

Hoci témou 100 hodín astronómie v roku 2024 je 100 rokov planetárií, duchom tohto projektu je spájať ľudí prostredníctvom úcty, ktorú v nás všetkých vzbudzuje astronómia. Dúfame, že ľudia na celom svete budú šíriť svoju lásku k astronómii – či už pod kupolou alebo pod skutočnou oblohou!
Kalendár globálnych podujatí
IAU OAO opäť pripravil globálnu mapu podujatí, v rámci ktorej organizátori môžu prezentovať svoje podujatia projektu 100 hodín astronómie. Ak je podujatie otvorené pre verejnosť, je potrebné uviesť dostatok informácií, aby sa záujemcovia mohli zapojiť, či už osobne alebo online. Organizátori prvých 50 zaregistrovaných podujatí dostanú od IAU OAO výtlačky dvoch špeciálnych vydaní časopisu Communicating Astronomy with the Public venovaných storočnici planetárií. Zaregistrovať podujatie je možné pomocou tohto formulára.
Podujatia na Slovensku
Slovenská astronomická spoločnosť pri SAV, Centrum voľného času v Košiciach a Prírodovedecká fakulta Univerzity P. J. Šafárika v Košiciach srdečne pozýva všetkých záujemcov o astronómiu na podujatie v rámci projektu 100 hodín astronómie, ktoré sa bude konať 2. októbra 2024 v priestoroch hvezdárne a planetária Centra voľného času na Popradskej 86 v Košiciach. Podujatie začne o 18:00 hod. krátkym predstavením projektu 100 hodín astronómie (doc. RNDr. Rudolf Gális, PhD.) a bude pokračovať prednáškou Mexické čierne Slnko, ktorú prednesie známy slovenský astrofotograf Ing. Róbert Barsa. V prednáške spojenej s cestopisom účastníkom porozpráva o tom, ako sa v apríli 2024 skupina odvážnych slovenských astronómov vydala na expedíciu za pozorovaním úplného zatmenia Slnka až do ďalekého Mexika. Prednáška bude v rovnakom čase dostupná aj online. Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy.
Krajská hvezdáreň a planetárium M. Hella v Žiari nad Hronom (www.planetarium.sk) pripravila pre návštevníkov v rámci 100 hodín astronómie predstavenie v planetáriu Večer pod hviezdnou oblohou za zvýhodnené vstupné. Predstavenie sa bude konať v piatok 4. októbra 2024 o 20:00 hod. v Krajskej hvezdárni a planetáriu M. Hella v Žiari nad Hronom a na všetky kategórie cenníka vstupného na tento astronomický program bude poskytnutá 50 % zľava. Rezervovať si miesto je možné cez stránku predstavenia.
Nápady na aktivity
Ak potrebujete nejaké nápady pre svoje astronomické popularizačné podujatia, môžete sa inšpirovať v súbore nástrojov IAU OAO. Ak ste vyvinuli alebo viete o nejakom zaujímavom formáte astronomických popularizačných aktivít, môžete ich zdieľať s ostatnými prostredníctvom tohto formulára. Záujemcovia sa tiež môžu pozrieť na minuloročné podujatia na stránke 100 hodín astronómie 2023.
Pri propagácii informácií o vašich podujatiach na sociálnych sieťach nezabudnite použiť #100HoursOfAstronomy a #IAUoutreach, aby IAU OAO mohol pomôcť propagovať aj vaše aktivity. Sledujte kanály sociálnych médií IAU OAO (Facebook, Instagram, X and LinkedIn), pretože pred podujatím budú zverejnené ďalšie informácie a zdroje.

Mexické čierne Slnko
2024-10-02 18:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť (SAS) pri SAV, Centrum voľného času v Košiciach a Prírodovedecká fakulta Univerzity P. J. Šafárika v Košiciach Vás srdečne pozývajú na ďalšie podujatie z cyklu Astronomické štvrtky SAS pri SAV, ktoré sa koná mimoriadne v stredu 2. októbra 2024 v priestoroch hvezdárne a planetária Centra voľného času na Popradskej 86 v Košiciach.
Podujatie, ktoré je organizované v rámci spolupráce s Astronomickým ústavom SAV, v. v. i., sa koná v rámci celosvetového projektu Medzinárodnej astronomickej únie 100 hodín astronómie. Počas 100 hodín (2. – 5. októbra 2024) budú mať záujemcovia po celom svete možnosť zúčastniť sa rôznych astronomických aktivít, vrátane stretnutí profesionálnych a amatérskych astronómov, aktivít podnecujúcich kritické myslenie mládeže, ako aj ľudí všetkých vekových skupín a podujatí zvyšujúcich povedomie o dôležitosti prirodzene tmavej oblohy. Aktivity môžu mať rôznu formu: od prehliadok, rozhovorov, pozorovaní objektov dennej a nočnej oblohy, prednášok, až po kreatívne umelecké projekty.
Podujatie začne o 18:00 hod. krátkym predstavením projektu 100 hodín astronómie (doc. RNDr. Rudolf Gális, PhD.) a bude pokračovať prednáškou Mexické čierne Slnko, ktorú prednesie známy slovenský astrofotograf Ing. Róbert Barsa. V prednáške spojenej s cestopisom účastníkom porozpráva o tom, ako sa v apríli 2024 skupina odvážnych slovenských astronómov vydala na expedíciu za pozorovaním úplného zatmenia Slnka až do ďalekého Mexika. Prednáška bude v rovnakom čase dostupná aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Podujatie bude pokračovať o 19:30 hod. projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času na Popradskej 86 v Košiciach.
